CELEX: 32014D0768
Language: da
Date: 2014-10-30 00:00:00
Title: 2014/768/EU: Kommissionens gennemførelsesafgørelse af 30. oktober 2014 om fastlæggelse af den type informationer om teknikker til integreret emissionsbegrænsning, der anvendes i mineralolie- og gasraffinaderier, som medlemsstaterne skal stille til rådighed i henhold til Europa-Parlamentets og Rådets direktiv 2010/75/EU, samt i hvilket format og med hvilke tidsintervaller det skal ske (meddelt under nummer C(2014) 7517)  EØS-relevant tekst

1.11.2014   
            
            
               DA
            
            
               Den Europæiske Unions Tidende
            
            
               L 315/15
            
         KOMMISSIONENS GENNEMFØRELSESAFGØRELSE
   af 30. oktober 2014
   om fastlæggelse af den type informationer om teknikker til integreret emissionsbegrænsning, der anvendes i mineralolie- og gasraffinaderier, som medlemsstaterne skal stille til rådighed i henhold til Europa-Parlamentets og Rådets direktiv 2010/75/EU, samt i hvilket format og med hvilke tidsintervaller det skal ske
   
      
         (meddelt under nummer C(2014) 7517)
      
   
   (EØS-relevant tekst)
   
      (2014/768/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (1), særlig artikel 72, stk. 2, og
   ud fra følgende betragtninger:
   
               (1)
            
            
               Kommissionens gennemførelsesafgørelse 2014/738/EU (2) indeholder konklusionerne om de bedste tilgængelige teknikker (BAT-konklusioner) ved raffinering af mineralolie og gas. Ifølge BAT-konklusion 57 og 58 i afgørelsen kan medlemsstaterne benytte teknikker til integreret emissionsbegrænsning på emissionerne af nitrogenoxider (NOx) og svovldioxid (SO2) fra bestemte tekniske enheder.
            
         
               (2)
            
            
               Mineralolie- og gasraffinaderier udgør en betydelig kilde til luftforurening, særlig ved emission af svovldioxid og nitrogenoxider. Hvis raffinaderierne benyttede en teknik til integreret emissionsbegrænsning, ville det blive den vigtigste afgørende faktor for deres miljøpræstationer.
            
         
               (3)
            
            
               Der bør fastsættes specifikke krav til indberetning, således at Kommissionen får mulighed for at vurdere, om BAT 57 og BAT 58 er anvendt korrekt, og især at kontrollere, at teknikken til integreret emissionsbegrænsning er udformet og implementeret og bruges på en sådan måde, at principperne om ækvivalent miljøresultat i BAT-konklusionerne bliver overholdt.
            
         
               (4)
            
            
               Det bør fastlægges, hvilken type informationer medlemsstaterne skal give i forbindelse med implementering af de i BAT 57 og BAT 58 beskrevne teknikker til integreret emissionsbegrænsning, herunder en beskrivelse af de valgte teknikkers karakteristiske konstruktion, de tilhørende emissionsgrænseværdier og det tilknyttede overvågningssystem og dets resultater.
            
         
               (5)
            
            
               I medfør af artikel 72, stk. 1, i direktiv 2010/75/EU skal medlemsstaterne stille informationerne om de bedste tilgængelige teknikker til rådighed elektronisk. For at sikre, at medlemsstaterne leverer konsistente og sammenhængende informationer, bør de benytte det elektroniske indberetningsformat, som Kommissionen udvikler til formålet med Det Europæiske Miljøagenturs bistand.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 75, stk. 1, i direktiv 2010/75/EU —
            
         VEDTAGET DENNE AFGØRELSE:
   Artikel 1
   Indberetning fra medlemsstaterne
   1.   Medlemsstaterne leverer informationer om implementering af de teknikker til integreret emissionsbegrænsning, som er beskrevet i BAT 57 og BAT 58 som fastlagt ved gennemførelsesafgørelse 2014/738/EU, til Kommissionen.
   De i første afsnit omhandlede informationer leveres i overensstemmelse med bilaget og omhandler årene 2017, 2018 og 2019. Der forelægges informationer om alle mineralolie- og gasraffinaderier, hvor der er implementeret en teknik til integreret emissionsbegrænsning som fastlagt i BAT 57 eller BAT 58 for emissioner af nitrogenoxider (NOx) eller svovldioxid (SO2).
   2.   De i stk. 1 omhandlede informationer leveres til Kommissionen senest den 30. september 2020 i det elektroniske format, der udleveres til formålet.
   Artikel 2
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 30. oktober 2014.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 334 af 17.12.2010, s. 17.
   
      (2)  Kommissionens gennemførelsesafgørelse 2014/738/EU af 9. oktober 2014 om fastlæggelse af BAT (bedste tilgængelige teknik)-konklusioner i henhold til Europa-Parlamentets og Rådets direktiv 2010/75/EU om industrielle emissioner for så vidt angår mineralolie- og gasraffinering (EUT L 307 af 28.10.2014, s. 38).
   
      BILAG
      Typen af informationer om teknikker til integreret emissionsbegrænsning, der anvendes i mineralolie- og gasraffinaderier, som skal stilles til rådighed for Kommissionen
      1.   Generelle informationer
      
      
               
                  1.1.
               
               
                  Anlæggets referencenummer: entydig anlægsidentifikator i henhold til direktiv 2010/75/EU
               
            
               
                  1.2.
               
               
                  Anlæggets navn
               
            
               
                  1.3.
               
               
                  Driftslederens navn
               
            
               
                  1.4.
               
               
                  Anlæggets adresse: gade/vej, postnummer, by og land.
               
            2.   Informationer om, hvilke enheder der er omfattet af teknikker til integreret emissionsbegrænsning, og de gældende emissionsgrænseværdier
      
      
               
                  2.1.
               
               
                  Liste over og beskrivelse af de forbrændings- og procesenheder, der er omfattet af teknikkerne til integreret NOx- og SO2-emissionsbegrænsning, især følgende:
                  
                              a)
                           
                           
                              enhedstype (forbrændingsenhed, enhed til katalytisk krakning (FCC-enhed) eller enhed til fjernelse af svovl fra spildgas)
                           
                        
                              b)
                           
                           
                              nominel indfyret effekt (for forbrændingsenheder)
                           
                        
                              c)
                           
                           
                              anvendt(e) brændselstype(r) (for forbrændingsenheder)
                           
                        
                              d)
                           
                           
                              ny eller eksisterende enhed
                           
                        
                              e)
                           
                           
                              væsentlige og strukturmæssige ændringer, f.eks. i driftsmåde eller anvendt brændsel, i indberetningsperioden, som har indvirket på de gældende BAT-relaterede emissionsniveauer (BAT-associated emission levels, BAT-AEL)
                           
                        
            
               
                  2.2.
               
               
                  Gældende emissionsgrænseværdier for NOx og SO2 ifølge teknikkerne til integreret emissionsbegrænsning med nærmere oplysninger om:
                  
                              a)
                           
                           
                              værdier, enheder, perioder for gennemsnitsberegning og referencebetingelser
                           
                        
                              b)
                           
                           
                              hvordan disse værdier er fastsat i relation til BAT 57 og BAT 58, jf. BAT-konklusionerne i gennemførelsesafgørelse 2014/738/EU
                           
                        
                              c)
                           
                           
                              hvilke emissionskoncentrationer der påregnes for hver af de pågældende enheder i relation til BAT 57 og BAT 58, og for enheder til fjernelse af svovl fra spildgas en sammenligning med de enkelte værdier for BAT-AEL og BAT-relateret miljøeffektivitet (BAT-associated environmental performance level, BAT-AEPL)
                           
                        
                              d)
                           
                           
                              hvilke røggasflowværdier (eller andre faktorer) der er benyttet til vægtning af de forskellige enheder, og hvordan de er fastsat
                           
                        
                              e)
                           
                           
                              hvilke andre elementer eller faktorer der er benyttet til at fastsætte grænseværdierne.
                           
                        
            3.   Informationer om overvågningssystemet
      
      
               
                  3.1.
               
               
                  Beskrivelse af det overvågningssystem, der benyttes til at fastslå emissionerne, når teknikkerne til integreret emissionsbegrænsning er anvendt.
               
            
               
                  3.2.
               
               
                  Nærmere detaljer om de målte og beregnede parametre, de anvendte målemetoder og typen af målinger (direkte, indirekte), de anvendte beregningsfaktorer (med begrundelse) og overvågningens hyppighed.
               
            4.   Informationer om overvågningsresultaterne
      
      Oversigt over resultaterne af overvågningen, som dokumenterer, at BAT-AEL-værdierne i BAT 57 og BAT 58 er overholdt, og at emissionerne er uændrede eller lavere, end de ville have været, hvis BAT-AEL- og BAT-AEPL-værdierne var anvendt på hver enkelt enhed for sig, og mindst følgende:
      
                  a)
               
               
                  gennemsnitlig samlet emissionskoncentration for alle de pågældende enheder (mg/Nm3, alle månedsgennemsnit i et år)
               
            
                  b)
               
               
                  samlet månedlig emission for alle de pågældende enheder (ton/måned)
               
            
                  c)
               
               
                  gennemsnitlig emissionskoncentration for hver enkelt af de pågældende enheder (mg/Nm3, alle månedsgennemsnit i et år)
               
            
                  d)
               
               
                  røggasflowet for hver af de pågældende enheder (Nm3/time, alle månedsgennemsnit i et år).